ຊາວ​ລາວ ໃນ​ ສ​ຫລ ກຽມ​ໄປ​ປ່ອນ​ບັດ ໃນການ​ເລືອກ​ຕັ້ງ​ ກ​າງ​ສະ​ໄໝ
​ຜູ້​ມີ​ສິດ​ປ່ອນ​ບັດ ຊາວ​ລາວ​ທ່ານ​ນຶ່ງ ກ່າວ​ວ່າ ສິ່ງ​ສຳ​ຄັນ​ສຸດ ແມ​່ນ​ການ​ປົກ​ປ້ອງ ຜົນ​ປະ​ໂຫຍດ ຂອງ​ຊາວ​ອາ​ເມ​ຣິ​ກັນ ເຊື້ອ​ສາຍ​ເອ​ເຊຍ ໂດຍ​ສະ​ເພາະ​ແລ້ວ ແມ່ນ​​ເຊື້ອ​ສາຍ​ລາວ.
ໃນລາຍການພິເສດ ຂອງວີໂອເອພາກພາສາລາວ ສໍາລັບແລງມື້ນີ້ ໄພສານ ຈະນໍາເອົາ ທັດສະນະຄວາມເຫັນ ກ່ຽວກັບການເລືອກຕັ້ງກາງສະໄໝ ຈາກປະຊາຄົມລາວ ແລະມົ້ງ ອາເມຣິກັນ ມາສະເໜີທ່ານ ໃນອັນດັບຕໍ່ໄປ ທ່ານຜູ້ຟັງ ການເລືອກກາງສະໄໝແມ່ນຫຍັງ? ການເລືອກຕັ້ງກາງສະໄໝໃນປີນີ້ ແມ່ນຂີດໝາຍ ຄົບຮອບ 2 ປີ ໃນການເຂົ້າຮັບຕຳແໜ່ງ ຂອງປະທານາທິບໍດີດໍໂນລ ທຣຳ ຊຶ່ງຈະເປັນການເລືອກຕັ້ງເອົາສະມາຊິກສະພາສູງ 35 ທ່ານຈາກຈຳນວນທັງໝົດ 100 ທ່ານ ສະມາຊິກສະພາຕ່ຳທັງໝົດ 435 ທ່ານ ຜູ້ປົກຄອງລັດ ໃນ 36 ລັດ ແລະການເລືອກຕັ້ງທ້ອງຖິ່ນ ຊຶ່ງມີຂຶ້ນໃນທຸກໆສອງປີ ອີງຕາມຄວາມຄິດຄວາມເຫັນ ຂອງສະມາຊິກປະຊາຄົມລາວ ບັນດາເຜົ່າ ທີ່ມີສັນຊາດອາ ເມຣິກັນ ບາງຄົນ ກໍເໝືອນກັບຄົນອາເມຣິກັນທົ່ວໄປ ຄາດວ່າຈະພາກັນ ໄປປ່ອນບັດ ແຕ່ ເນື່ອງຈາກວ່າ ພວກທ່ານບໍ່ຄ່ອຍສົນໃຈ ເລື້ອງການເມືອງ ຈຶ່ງບໍ່ສົນໃຈວ່າ ຜູ້ສະໝັກຈະ ມາຈາກພັກໃດ ແຕ່ຈະເນັ້ນໃສ່ວ່າຜູ້ໃດສາມາດແກ້ໄຂບັນຫາທີ່ມີຜົນກະທົບຕໍ່ປະຊາຄົມ ຂອງຕົນ ກໍຄືປະຊາຄົມຂອງ ພວກຊົນກຸ່ມນ້ອຍ ໃນສະຫະລັດ ເຊັ່ນຊາວອາເມຣິກັນ ເຊື້ອ ສາຍເອເຊຍນັ້ນເປັນຫຼັກ ເຖິງແມ່ນບາງທ່ານຈະເຫັນວ່າ ການຮັບປະກັນໃຫ້ມີຄວາມເທົ່າ ທຽມ ຫລືຄວາມກໍ້າເກິ່ງກັນທາງອໍານາດ ລະຫວ່າງສາມພາກສ່ວນໃນລະບົບການປົກ ຄອງຂອງ ສະຫະລັດ ຊຶ່ງລວມມີ ຝ່າຍບໍລິຫານກໍຄືຄະນະລັດຖະບານ ຊຶ່ງມີປະທານາທິ ບໍດີເປັນຫົວໜ້າ ຝ່າຍນິຕິບັນຍັດ ຊຶ່ງໄດ້ແກ່ ລັດຖະສະພາທັງສອງ ແລະຝ່າຍ ຕຸລາການ ຊຶ່ງແມ່ນສານສູງສຸດນັ້ນເປັນເລື້ອງສໍາຄັນ ຍັງເຫຼືອເວລາ ອີກນຶ່ງອາທິດ ການປ່ອນບັດເລືອກຕັ້ງ ກາງສະໄໝ ກໍຈະມາຮອດແລ້ວ ທ່ານອິນໂຕ ຈໍາພັນ ຄົນລາວສັນຊາດອາເມຣິກັນ ຈາກເຂດນະຄອນລອສແອນເຈີລິສ ທີ່ມີອາຊີບ ເປັນ ທະນາຍຄວາມແລະເປັນເຈົ້າຂອງບໍລິສັດທະນາຍຄວາມ ກ່າວຕໍ່ວີໂອ ເອວ່າ ທ່ານຢາກເບິ່ງວ່າ ໃຜຈະສົນໃຈໃນການປົກປ້ອງຜົນປະໂຫຍດຂອງຊາວອາເມ ຣິກັນ ເຊື້ອສາຍລາວ ກໍຄືເຊື້ອສາຍ ເອເຊຍ ໃນການເລືອກຕັ້ງທີ່ຈະມາເຖິງນີ້ ທ່ານກ່າວວ່າ ຊາວຄາລິຟໍເນຍຜູ້ນຶ່ງ ຈະເລືອກເອົາສະ ມາຊິກ ສະພາສູງທ່ານນຶ່ງ ແລະສະມາຊິກສະພາຕໍ່າທ່ານນຶ່ງ ທີ່ຢູ່ໃນເຂດຂອງຕົນ ແລະ ສ່ວນຕົວທ່ານ ແລ້ວ ທ່ານເປີດເຜີຍວ່າ ຈະເລືອກເອົາ ທ່ານນາງ Judy Chu ຊາວອາເມ ຣິກັນເຊື້ອສາຍຈີນ ໃຫ້ເປັນສະມາຊິກສະພາຕໍ່າ ມາປະຈໍາຢູ່ວໍຊິງຕັນເພາະທ່ານໄດ້ຮູ້ກັບ ຜູ້ກ່ຽວ ມາໄດ້ຫລາຍປີ ແລ້ວ ສ່ວນສະມາຊິກສະ ພາສູງນັ້ນ ທ່ານຍັງບໍ່ທັນຕັດສິນໃຈໄດ້ ເທື່ອວ່າ ຈະເລືອກເອົາຜູ້ເກົ່າ ຫລືຜູ້ໃໝ່ດີ ຊຶ່ງທັງສອງທ່ານນີ້ ລ້ວນແຕ່ ສັງກັດພັກເດໂມ- ແຄຣັດ ອີກສາເຫດນຶ່ງທີ່ສຳຄັນ ກໍຄືເລື່ອງຄວາມກໍ້າເກິ່ງກັນທາງອໍານາດ ລະຫວ່າງສາມພາກ ສ່ວນໃນລະບົບການປົກຄອງ ຂອງສະຫະລັດ ຊຶ່ງທ່ານອິນໂຕກ່າວວ່າ ພັກເດໂມແຄຣັດ ໃນຄວາມຄິດຂອງທ່ານແລ້ວ ຄວນມີໂອກາດ ທີ່ຈະເຂົ້າຄວບຄຸມ ສະພາຕ່ຳຄືນ: ສ່ວນແມ່ຍິງໄວກາງຄົນຊາວມົ້ງອາເມຣິກັນຜູ້ນຶ່ງ ທີ່ກໍາລັງຕັ້ງບໍລິສັດ ທີ່ປຶກສາ ຂອງລາວ ເອງ ຢູ່ ນະຄອນເຊນປອລ ລັດເມນີໂຊຕ້າກໍມີຄວາມຄິດເຫັນຄ້າຍຄືກັນກັບທ່ານອິນໂຕ ແຕ່ກໍບໍ່ໄດ້ໃຫ້ຄວາມສຳຄັນ ກ່ຽວກັບຄວາມກໍ້າເກິ່ງ ທາງອໍານາດ ລະຫວ່າງສາມພາກ ສ່ວນ ໃນລະບົບການ ປົກຄອງຂອງສະຫະລັດ ຫຼາຍເທົ່າກັນກັບເລື້ອງຄວາມເທົ່າທຽມ ກັນ ລະຫວ່າງຊົນຊາດຊົນເຜົ່າ ກຸ່ມນ້ອຍ ກັບຄົນຜີວຂາວຊຶ່ງເປັນປະຊາຊົນສ່ວນໃຫຍ່ ໃນສະຫະລັດ ເນື່ອງຈາກວ່າ ທ່ານນາງ ເປັນນັກສົ່ງເສີມຄວາມສະເໝີພາບໃນການໄດ້ ຮັບໂອກາດທາງການສຶກສາ ດັ່ງນັ້ນທ່ານນາງຈຶ່ງ ໃຫ້ຄວາມສໍາຄັນໃນດ້ານນີ້ເປັນພິເສດ ແຕ່ຂະນະດຽວກັນ ທ່ານນາງກໍໄດ້ສະແດງຄວາມເປັນຫ່ວງ ກ່ຽວກັບການເຂົ້າໄປກຳອຳ ນາດ ຂອງພັກໃດພັກນຶ່ງຫຼາຍເກີນໄປຢູ່ໃນສະພາ ຜົນຂອງການເລືອກຕັ້ງກາງສະໄໝ ຈະອອກມາແບບໃດນັ້ນ ບໍ່ມີຜູ້ໃດສາມາດທຳນາຍ ໄດ້ ແຕ່ໃນວັນທີ 6 ພະຈິກຈະມານີ້ ບັນດາຜູ້ມີສິດປ່ອນບັດທັງຫລາຍ ຈະເປັນຜູ້ຕັດສິນ ຊີ້ຂາດວ່າພັກໃດ ຈະໄດ້ເຂົ້າໄປກຳສຽງສ່ວນຫຼາຍ ຢູ່ໃນສະພາສູງ ແລະ ສະພາຕ່ຳ ຕະ ຫຼອດທັງເລືອກເອົາຜູ້ປົກຄອງລັດຕ່າງໆແລະການເລືອກຕັ້ງທ້ອງຖິ່ນ